BBLAM เตรียมควักเงินจ่ายปันผล 2 กองทุน 15 ก.ค.นี้
BBLAM เตรียมควักเงินจ่ายปันผล 2 กองทุน 15 ก.ค.นี้
BBLAM เตรียมควักเงินจ่ายปันผล 2 กองทุน 15 ก.ค.นี้
13 ก.ค. 2563

บริษัทหลักทรัพย์จัดการกองทุนรวม บัวหลวง จำกัด หรือ บลจ.บัวหลวง (BBLAM) เปิดเผยว่า กองทุนบัวหลวงประกาศจ่ายเงินปันผลกองทุนภายใต้การบริหารจัดการ รวม 2 กองทุน ได้แก่ กองทุนเปิดบัวหลวงหุ้นเพื่อคนรุ่นใหม่ (B-FUTURE) และกองทุนเปิดบัวหลวงหุ้นจีน (B-CHINE-EQ) ในอัตรา 0.25 บาทต่อหน่วยลงทุนเท่ากัน โดยทั้ง 2 กองทุน ปิดสมุดทะเบียนพักการโอนหน่วยลงทุน วันที่ 8 กรกฎาคม 2563 และเตรียมจ่ายเงินปันผลในวันที่ 15 กรกฎาคม 2563 นี้
สำหรับกองทุน B-FUTURE จ่ายเงินปันผลจากผลการดำเนินงาน ตั้งแต่วันที่ 1 กุมภาพันธ์ 2563 ถึงวันที่ 30 มิถุนายน 2563 โดยครั้งนี้นับเป็นการจ่ายเงินปันผลครั้งที่ 3 นับตั้งแต่จัดตั้งกองทุน ส่งผลให้รวม  3 ครั้ง กองทุน B-FUTURE จ่ายเงินปันผลทั้งสิ้น 0.66 บาทต่อหน่วย
ส่วนกองทุน B-CHINE-EQ จ่ายเงินปันผลจากผลการดำเนินงาน ตั้งแต่วันที่ 1 เมษายน 2563 ถึง วันที่ 30 มิถุนายน 2563 ซึ่งครั้งนี้เป็นการจ่ายเงินปันผลครั้งที่ 2 นับตั้งแต่จัดตั้งกองทุน ส่งผลให้รวม 2 ครั้ง กองทุน B-CHINE-EQ จ่ายเงินปันผลทั้งสิ้น 0.50 บาทต่อหน่วย
ผู้ลงทุนที่สนใจอัพเดทข้อมูลกองทุน B-FUTURE และ B-CHINE-EQ สามารถเข้าไปติดตามได้ทางเว็บไซต์ bblam.co.th และ BF Mobile App. ผู้ลงทุนต้องทำความเข้าใจ ลักษณะสินค้า เงื่อนไขผลตอบแทน และความเสี่ยง ก่อนตัดสินใจลงทุนผลการดำเนินงานในอดีต มิได้เป็นสิ่งยืนยันถึงผลการดำเนินงานในอนาคตการป้องกันความเสี่ยงอัตราแลกเปลี่ยนขึ้นกับดุลยพินิจของผู้จัดการกองทุน